ઓગસ્ટ ૨૦૦૬માં શરૂ થયેલ આ બ્લોગ ઇન્ટરનેટ પર વિજ્ઞાન વિશે ઉપલબ્ધ માહિતીને સંકલિત કરી તેને હિન્દીમાં પ્રસ્તુત કરતો અનોખો બ્લોગ છે. મહીને લગભગ ત્રણથી ચાર પોસ્ટ મૂકાય છે તેવા આ બ્લોગ પર પ્રસ્તુત કૃતિઓની ગુણવત્તા નોંધપાત્ર છે. સાપેક્ષવાદ એટલે શું? શું કોઈ સૂર્ય કે ચંદ્ર પર દાવો કરી શકે? બિગ બેંગ એટલે શું? ડોપ્લર થિયરી શું છે? શું ટાઈમ ટ્રાવેલ શક્ય છે? બ્રહ્માંડના કેન્દ્રમાં શું છે? રોકેટ કઈ રીતે કાર્ય કરે છે? હિગ્સ બોઝોન એટલે શું? બર્મ્યુડા ત્રિકોણની વાત જેવી વિજ્ઞાનને લગતી અને રસપ્રદ એવી અનેક પ્રકારની માહિતી અહીં પ્રસ્તુત કરવામાં આવી છે. ઉપરાંત વાચકો અહીં વિજ્ઞાનને લગતી પોતાની જીજ્ઞાશા સંતોષવા પોતાના પ્રશ્નો પૂછી તેના જવાબ પણ મેળવી શકે છે. આજના સમયમાં વિજ્ઞાનની પ્રગતિની સાથે સતત માહિતી આપતો સુંદર બ્લોગ એટલે વિજ્ઞાન વિશ્વ.